**Lysning for solenergi i Norge**

**Prisen på solceller har stupt de siste årene og forventes å falle videre. Forbered deg på å en fremtid med solceller på taket. Eller kanskje i taket.**

- Solcelleteknologien har tatt kvantesprang samtidig som prisen på solceller er redusert til en brøkdel. Kombinasjonen gjør at solenergi er i ferd med å bli lønnsomt også i Norge, sier Morten Meier i Sun-Net.

Gründeren fra Kristiansand har spesialisert seg på solenergi og leder selskapet som blant annet markedsfører og selger solceller innebygget i takstein. Nylig holdt han et foredrag under Energidagen til LOS Energy, der han snakket om framtiden for solenergi i Norge og ny teknologi i bransjen.

- At solenergi ikke kan bli lønnsomt i Norge, er en myte. I Sør-Norge er det like mye sol som i Sør-Tyskland, sier Meier. Tyskland er en stormakt på utnyttelse av solceller.

**Strømmen er for billig**

Når solenergi ikke har tatt av i Norge, skyldes det ifølge Meier at strømmen er så billig.

- Solcellene har vært for dyre til settes i produksjon i Norge, hvor strømprisene er lave. I Tyskland, Danmark og Sverige har lønnsomheten vært bedre på grunn av høyere strømpriser, sier Meier.

De siste årene har imidlertid solcelleteknologien blitt veldig mye rimeligere. Så rimelig at vi nærmer oss punktet der solenergi blir lønnsomt også her i landet. Det er ventet et fortsatt prisfall og utvikling av nye teknologier gir enda bedre utnyttelse.

- Fremtiden ligger i en kombinasjon av solceller og batteri, som gjør det mulig å magasinere solcelleenergien. Denne kombinasjonen er viktig for at teknologien skal bli et kommersielt produkt, sier Morten Meier.

**Tilskuddsordninger**

Investeringer i solceller i Norge tilbakebetales i dag i løpet av rundt 20 år. Da er det tatt utgangspunktet i en pris på mellom 80 øre og 1 krone per kilowattime. Meier håper staten innføre ordninger og rammebetingelser for bedrifter og privatpersoner som ønsker å satse på solenergi. I dag subsidieres solceller med et tilskudd på 10.000 kroner fra Enova for private. I tillegg får man dekket et visst beløp i forhold til størrelsen på anlegget.

Sun-Net har lansert sine taksteiner med innebygde solceller i Norge, men kun som et prøveprosjekt. I 2016 håper selskapet at alt er klart for lansering.

- Selv om solcellepaneler er blitt enklere å montere, er nye integrerte løsninger, som solcelletakstein, et bedre estetisk alternativ. Vi har veldig tro på det, sier Meier.

**- Kan ta tid**

Kraftforvalter Andreas Myhre i LOS Energy har også tro på at solenergi vil bre om seg i Norge, men at det kan ta tid.

- Solenergi er i dag ikke konkurransedyktig, så vi er avhengig av endringer i markedet før vi ser solpaneler i stort omfang i Norge. Endringene kan være lavere priser på solpanelet, kanskje som følge av ny teknologi – eller subsidier og andre tilskuddsordninger, sier Myhre.

- Endringen kan også være at folk er villig til å betale litt ekstra for solenergi, i beste fall for å bidra til utfasing av kullkraft, i verste fall kun for å vise fram det kule nye hjemmet med integrert solteknologi, sier Myhre.

Han mener utvikling i nettleien er vesentlig for solenergiens utbredelse.

- Om nettleien fortsetter å øke i pris, som den har gjort de siste årene, kan batterilagring av solenergi gjøre det lønnsomt for kunder å frikoble seg helt fra strømnettet. Det kan bli det store vendepunktet for solenergi i Norge, sier Myhre.

**Bildetekst:**

Solcelle-gründer Morten Meier mener solcelleteknologien nå er så rimelig at solenergi snart kan bli lønnsomt i Norge. Kraftforvalter Andreas Myhre i LOS Energy tror det tar noe tid før solenergi blir stort i Norge.

**For ytterligere informasjon, kontakt:**

Thorbjørn Laundal, markeds- og kommunikasjonsdirektør i LOS, mob. 917 48 926

**Fakta om LOS Energy:**

* LOS AS er et heleid datterselskap av Agder Energi AS og omsatte for 3,9 milliarder kroner i 2013.
* LOS Energy er en enhet under LOS AS som utelukkende jobber med forretningsområdet.
* LOS Energy er den største strømleverandøren, målt etter volum, i det norske bedriftsmarkedet.
* LOS Energy selger årlig ca 8 TWh strøm til bedrifter og offentlig sektor, tilsvarende årsforbruket til ca 500.000 husstander.
* Siden 2007 har LOS Energy hatt en Nordisk kundeportefølje i vekst.
* Hovedkontoret ligger i Kristiansand med regionskontorer i Arendal og Lysaker utenfor Oslo.